open-index/open-wikipedia-markdown huggingface dataset:
Gaudučių pradinė mokykla

**Gaudučių pradinė mokykla** – buvusi mokykla Gaudučių kaime (Kretingos rajono savivaldybė).

## Istorija

Tarpukariu dvare Kartenos valsčiaus savivaldybė atidarė Gaudučių pradinę mokyklą. 1939 m. joje buvo du I–IV skyrių komplektai, kuriuose mokėsi 93 vaikai. 1939–1941 m. mokytoju dirbo Maksas Kiupelis, kuris po 1940 m. birželio įvykių buvo Kartenos valsčiaus komunistų partijos organizatoriumi, organizavo rinkimus į Liaudies seimą, bandė įkurti pionierių organizaciją. Grįžęs į mokyklą, dirbo vedėju, dalyvavo nusavinant stambių ūkininkų žemes ir išdalinant bežemiams ir mažažemiams valstiečiams. Prasidėjus nacių Vokietijos okupacijai, 1941 m. birželio mėn. už komunistinį veikimą buvo suimtas, įkalintas Kretingoje ir rugpjūčio mėn. sušaudytas.

Nuo 1944 m. rudens pradinės mokyklos vedėju dirbo Česlovas Barkauskas, o drauge su juo 1945 m. mokytojavo Jurgis Šauklys. Nuo rugsėjo 1 d. mokytoju buvo paskirtas 24-metis Alfonsas Arlauskas, kuris netrukus, Č. Barkauskui 1945 m. rugsėjo 15 d. dingus be žinios, tapo mokyklos vedėju. Jį suėmus, iš darbo oficialiai buvo atleistas 1945 m. gruodžio 1 d.

1947–1949 m. mokyklai vadovavusi Grasilda Petrūnienė dėl nepakankamo mokslo cenzo buvo atleista ir mokyklos turtą perdavė mokytojai Marijai Prušinskienei. Iki 1960 m. mokyklos vedėja buvo Eugenija Bakšinskaitė, o ją pakeitė Feliksas Venckus. Su jais mokytojavo Regina Galvonaitė, Stefa Prižgintaitė, Adelė Venckienė, Irena Spičiuvienė ir kt. pedagogai. Mokyklą nuolat lankė apie 40 vaikų.

Mokyklos patalpų plotas 1970 m. siekė 135 m². Pusę jo teko dviem klasėms, kuriose sutilpo visi I-IV klases lankę vaikai ir dirbo du mokytojai. Likusiose patalpose gyveno mokytojai ir buvo įrengta mokyklos biblioteka, kurioje buvo sukaupta apie 260 knygų, žurnalų ir brošiūrų.

XX a. 8-ajame dešimtmetyje mokykla buvo uždaryta.

## Šaltiniai
Žutautų pradinė mokykla

**Žutautų pradinė mokykla** – buvusi mokykla Žutautų kaime (Kretingos rajono savivaldybė).

## Istorija
1945 m. atidarytas Budrių pradinės mokyklos komplektas, kuriame mokytojavo A. Lukauskaitė-Zubernienė. Netrukus jis tapo savarankiška Žutautų pradine mokykla. Jos vedėja nuo 1949 m. dirbo Ida Stanaitytė-Alminienė, kurią 1967 m. pakeitė Emilija Kundrotienė.

Mokykloje veikė 4 klasės, kurias lankė apie 30 mokinių. Ji turėjo bibliotekėlę, kurioje buvo sukomplektuota per 420 spaudinių.

2015 m. išregistruota.

## Šaltiniai
Grobšto rezervatas

**Grobšto gamtinis rezervatas** – saugoma gamtos teritorija Neringoje, 3 km į pietvakarius nuo Nidos, Rusijos (Kaliningrado srities) pasienyje. Vidinis Kuršių nerijos nacionalinio parko rezervatas. Vakarine jo dalimi praeina kelias , yra pasienio perėjimo postas.

Įsteigtas 1994 m., siekiant išsaugoti Grobšto kraštovaizdžio apylinkės gamtinio komplekso fragmentą su aktyviu didžiuoju kopagūbriu, jo pašlaitėje esančia ryškia kupstyne, mišku apaugusia lygumine padrėkusia pajūrio palve, pajūrio apsauginiu kopagūbriu ir smėlynais, į Lietuvos raudonąją knygą įrašytų augalų ir gyvūnų radavietėmis, Europos bendrijos svarbos buveinėmis, dalyje teritorijos užtikrinant sąlygas natūraliam gamtinių procesų vyksmui. Rezervatas patenka į UNESCO Kuršių nerijos pasaulio paveldo objektą.

Į rezervato teritoriją patenka Sklandytojų kopa (seniau buvusi aukščiausia nerijos kopa, dabar sumažėjusi iki 50 m). Grobšto įlankos krante kopos yra išslėgusios marių mergelio, arba gitijos, sluoksnius, kurių aukštis vietomis siekia net du metrus. Iš retųjų augalų rūšių rezervate aptinkama: pajūrinė zunda, pelkinė šindra, pajūrinė širdažolė, tamsialapis skiautalūpis. Rezervato teritorijoje peri jūrinis erelis ir urvinė antis, sutinkama nendrinė rupūžė.


Grobšto gamtinis rezervatas, Nida, Neringa, Litva.jpg|Rezervato ženklas
Grobšto rezervatas, 1.JPG|Rezervato dalis nuo Parnidžio rago
Grobšto rezervatas, 2.JPG|Mirusios kopos Grobšto rezervate


## Šaltiniai
Haruspikai

**Haruspikai**  (, iš etruskų k. *harus* – 'žarnos' + lot. *specio* – 'žiūriu') – etruskų kilmės pranašautojai senovės Romoje, būrę iš paaukotų gyvulių vidurių arba įvairių gamtos reiškinių (žaibo, saulės, mėnulio užtemimo). Haruspikų būrimas – *disciplina etrusca*, *haruspicia* – praktikuotas nuo VI a. pr. m. e. iki IV m. e. a.

Imperijos laikais būta haruspikų kolegijos, į kurią įėjo 60 narių.

## Išnašos
Hentai

**Hentai** – animė ir mangos pornografija. Terminas *hentai* (jap. 変態) yra skolinys iš japonų kalbos, kilęs iš trumpinio *hentai seijoku* (jap. 変態性欲 – „seksualinis iškrypimas“) ir įprastai yra naudojamas nenumaldomiems seksualiniems troškimams ar lytiniam aktui apibūdinti. Be animė ar mangos, hentai figūruoja ir kitose kūrybinės industrijos srityse, įskaitant meno kūrinius ar kompiuterinius žaidimus, neretai vadinamus *eroge*.

Hentai atsiradimą lėmė japonų kultūrinis bei istorinis požiūris į seksualumą. Tokia kūryba dažnai yra publikuojama savarankiškai ir sudaro didžiąją dalį fandomo, japoniškai vadinamo *doužin* (jap. 同人), darbų rinkos. Egzistuoja daugelis su hentai susijusių novelių bei požanrių, įvairiai pateikiančių sueitį ir personažų tarpusavio santykius.

## Etimologija

Termino *hentai* istorija turi mokslinį bei psichologinį pradą. Įpusėjus Meidži laikotarpiui, šis terminas pasirodė publikacijose, apibūdinančiose neįprastus ar nenormalius bruožus, įskaitant paranormalius gebėjimus ir psichologinius sutrikimus. Vokiečių seksologo Rihardo fon Krafto-Ėbingo (*Richard von Krafft-Ebing*) teksto „Psychopathia Sexualis“ vertime *hentai seijoku* įvardintas, kaip „iškrypęs ar nenormalus seksualinis potraukis“, nors šis už psichologijos mokslo ribų buvo išpopuliarintas dar 1909 m., kuomet japonų rašytojas Mori Ogai publikavo romaną „Vita Sexualis“. Dėl nuolatinio domėjimosi *hentai seijoku* atsirado daugybė žurnalų ir publikacijų, dalinančių seksualinius patarimus, kurių dėka žodis *hentai* visuomenėje pamažu įgijo neigiamą konotaciją. Japonijoje bet koks iškrypęs ar nemoralus poelgis gali būti laikomas *hentai*, pavyzdžiui *šinju* (savižudybė dėl nelaimingos meilės). Visgi *hentai*  samprata Japonijoje itin išpopuliarėjo su Nakamura Kokijo žurnalu „Nenormali psichologija“, dėl kurio vėliau atsirado kitų populiarių žurnalų, tokių kaip „Seksualumas ir žmogaus prigimtis“, „Sekso tyrimai“ bei „Seksas“.

## Klasifikacija

## Išnašos
Ramūnas Liutkevičius

**Ramūnas Liutkevičius** (g. 1982 m. Molėtų rajone, Antaraisčių kaime) – Lietuvos poetas.

## Biografija

Vilniaus universitete studijavo lietuvių filologiją, semiotiką.

Darbo patirtis įvairi ir skirtinga. Eseistinius tekstus, interviu su autoriais skelbė „Šiaurės Atėnuose“’, „Nemune“, „Kultūros baruose“. Poezija ir kitokia kūryba dalijasi socialiniuose tinkluose, asmeninėse platformose, dalyvauja įvairiuose poetiniuose, tarpdisciplininiuose renginiuose. Kūrybą yra linkęs atlikti performatyviai, nes poezija, anot jo, „yra ne tik raidės, bet ir muzika, ir vaizdas, o iš tikrųjų poezija yra šokis“.

## Bibliografija

* Išleido eilėraščių rinkinį „Šokis įsuka šviesą“ (2021 m.).
* Periodikoje paskelbė eseistinių tekstų, interviu su autoriais.

## Apdovanojimai

* Jaunojo jotvingio premija (2022 m.).

## Šaltiniai
Kelių mokestis

**Kelių mokestis** – mokestis, renkamas įvairiose šalyse už transporto priemonių važiavimą ir naudojimąsi keliais ar įvažiavimą į tam tikras miestų vietas. Kelių mokesčių surinkimo būdai gali būti skirtingi: vienos šalys naudoja vinjetes, kurios skirtos tam tikram dienų skaičiui, kitose šalyse keliuose būna įrengti kelių surinkimo mokesčių punktai, kai kur į tam tikras miestų vietas (dažniausiai senamiesčius ir centrus) būna atskiras mokestis už įvažiavimą, taip pat būna renkamas atskiras mokestis už važiavimą kalnų keliais, tuneliais ar jūrų tiltais.

Kelių mokesčiai renkami siekiant valstybėms surinkti mokesčius kelių priežiūrai bei tiesimui, taip pat siekiant sumažinti oro taršą ar apriboti eismą miestuose bei sumažinti spūstis.

## Istorija
Pirmieji moksliniai straipsniai apie galimybę apmokestinti kelių naudojimą pasirodė 1949 m.

Nobelio ekonomikos premijos laureatas William Vickrey 1963 m. „Amerikos ekonomikos apžvalgos“ žurnale išleido straipsnį „Miesto ir užmiesčio transporto apmokestinimas“. 1968 m. Pasaulio Bankas paskelbė kitų mokslininkų įžvalgas apie kelių mokesčius.

Pirmoji oficiali kelių mokesčių surinkimo sistema buvo įdiegta 1976 m. Singapūre, kuomet buvo apmokestinami automobiliai, įvažiuojantys į miesto centrą. Vėliau ši sistema buvo išplėsta visame mieste. Nuo 1983 iki 1985 m. kelių mokestis buvo renkamas ir Honkonge, tačiau sulaukus daug gyventojų nepasitenkinimo, sistema buvo nutraukta. Tarp 1986 ir 1991 m. Norvegijoje vyko bandomasis kelių mokesčio rinkimo projektas Osle ir Bergene.

1991 m. Kalifornijos 91 kelyje buvo leista specialia juosta važiuoti susimokėjusiems tam tikrą mokestį.

## Poveikis
Stokholmo kelių mokesčio sistemos tyrimas tarp 2006–2010 m. parodė, kad šiuo laikotarpiu nesant jokiems transporto apribojimams „oro tarša būtų didesnė 5-10 procentų, o vaikams būtų 45 proc. didesnė tikimybė turėti astmos priepuolių“.

2013 m. atlikta studija Sietle parodė, kad mokamais keliais besinaudojantys vairuotojai labiau liko patenkinti šios sistemos keliais bei patyrė mažiau streso.

Pasak tyrimų, Singapūre daugiau žmonių pradėjo naudotis viešuoju transportu dėl mokamų kelių.

## Kelių mokesčiai Lietuvoje
Lietuvoje mokami yra visi A kategorijos magistraliniai keliai. Mokestis renkamas iš krovininių automobilių bei autobusų (turinčių daugiau nei 8 sėdimas vietas) naudotojų. Norintys sumokėti už kelius gali įsigyti elektroninę vinjetę internetu ar platinimo vietose. 7 dienų kelių mokestis svyruoja nuo 14 iki 52 eurų.

Kelių surinkimo mokestį administruoja Valstybės įmonė Lietuvos automobilių kelių direkcija.

## Šaltiniai
Didysis Londono gaisras

**Didysis Londono gaisras** – gaisras, kilęs įsiplieskus Tomo Farinoro kepyklai Atmatų skersgatvyje prie Londono tilto 1666 m. rugsėjo 2 dieną ir siautėjęs iki rugsėjo 5-osios. Dėl stipraus rytų vėjo ugnis persimetė į gretimus sandėlius ir parduotuves.

Karaliaus Karolio II įsakymu sudarytos gaisrininkų komandos ugnies neįveikė. Netoli gaisro židinio buvęs Londono Taueris išgelbėtas laivyno artilerijos ugnimi sukūrus ugnies užkardą.

Ugnis sunaikino 80 proc. pastatų, daugiausiai medinių, sienomis apjuostame miesto centre. Apskaičiuota, kad per šį gaisrą be pastogės liko 70 tūkst. iš 80 tūkst. Londono gyventojų, nors žuvusiųjų buvo labai mažai. Kol liepsnos buvo užgesintos, supleškėjo iš viso 13,2 tūkst. namų, 87 parapijų bažnyčių ir Šv. Pauliaus katedra. Gaisravietė atstatyta pagal senuosius planus, bet mūriniais, o ne mediniais pastatais.

## Šaltiniai
Didysis Čikagos gaisras

**Didysis Čikagos gaisras** –  gaisras, kilęs 1871 m. spalio 8-ąją ir tęsęsis iki spalio 10-osios. Jis sunaikinęs didesnę Čikagos miesto dalį (apie 10 km²) ir palikęs daugiau nei 100 tūkst. žmonių benamiais, tačiau miestas greitai atsistatė. Be to, jis nusinešė apie 300 žmonių, tačiau buvo rasti tik 125 žuvusiųjų kūnai.

Manoma, kad gaisras kilo viename miesto tvartelyje ir netrukus persimetė į kaimynų ūkinius pastatus. Didžioji miesto pastatų dalis tuo metu buvo pastatyta iš apylinkėse augusių pušų, kuri gaisro metu tapo lengvai užsideganti medžiaga. Įkaitęs vėjas ugnį greitai varė į šiaurės rytus link miesto centro, paversdamas niekais visas gaisrininkų pastangas. Iki vidurnakčio ugnis persimetė per pietinę Čikagos upės atšaką. Po kiek laiko užsiliepsnojo miesto centras. Gyventojai bandė gelbėtis, tiltais persikeldami per šiaurinę Čikagos upės atšaką. Tačiau ugnis pasiekė ir šį rajoną, ėmė liepsnoti namai šiaurinėje miesto dalyje. Keli tūkstančiai gyventojų susirinko Linkolno parke ir ant Mičigano ežero kranto. Galiausiai, spalio 10 d. vakare vėjas nurimo, pradėjo lyti ir gaisras liovėsi.

## Šaltiniai
Arbitražas

**Arbitražas** gali reikšti:
* Arbitražas – teisinių ginčų sprendimo būdas;
* Arbitražas – spekuliacinė biržos operacija.
Birštvyno iškyšulys

**Birštvyno iškyšulys** arba ***Biržtvyno ragas*** – kyšulys Lietuvoje, Kuršių nerijoje, 1 km į šiaurės rytus nuo Pervalkos, Karvaičių kraštovaizdžio draustinyje, 15 km į šiaurę nuo Nidos.

Kyšuliu vadinamas arba nedidelis iškyšulys 0,6 km į šiaurę nuo Žirgų iškyšulio, arba visas didelis pusiasalis tarp Agilos (Naglių) įlankos šiaurėje ir Pervalkos įlankos.

Biržtvyno ragas vokiškai vadintas *Birwinscher Haken*, vietos kuršininkų kalba – *Brivinše rags*. Vietovardis kilęs nuo žodžio *biržtvýnas* – 'beržynas, biržtva'.

## Šaltiniai
Bortelis

**Bortelis** – kelio ar gatvės konstrukcija, skirianti kelią nuo šaligatvio ar kito tako.

## Istorija

Nors kelio borteliai buvo naudojami senovės Pompėjos laikais, platus jų panaudojimas prasidėjo tik XVIII a., kai išpopuliarėjo miestų gražinimo procesai.

1766 m. Londone buvo pasirašyti teisės aktai, reglamentuojantys miesto gatvių išdėstymą bei priežiūrą. Pagal juos buvo nuspręsta įrengti gatvėse akeminius bortelius, juos prižiūrėti bei rinkti iš gyventojų mokestį už tai.

Viena pagrindinių pirmųjų bortelių problema buvo tai, kad jie nebuvo pritaikyti patogiam neįgaliųjų asmenų naudojimui. 1945 m. Kalamazu mieste Mičigane buvo įrengtas pirmasis valstijoje bortelio nuolydis, pritaikytas patogiam neįgaliųjų asmenų naudojimui.

## Pritaikymas
Gatvių borteliai gali turėti kelias pritaikymo galimybes.  Aiškiai pakėlus gatvės kraštus borteliais ir atskyrus gatvę nuo šaligatvių, borteliai neleidžia automobiliams stovėti ant pėsčiųjų takų, taip pat važiuoti jais. Taip pat borteliai leidžia palaikyti gatvės kraštų struktūrą. Dažnai borteliai padeda valdyti lietaus nuotekas gatvėse.

Kadangi bortelių įrengimas kainuoja papildomai, jie įprastai įrengiami tik miestuose arba tik ten, kur jie padeda valdyti lietaus nuotekas. Taip pat užmiesčio keliuose borteliai retai įrengiami dėl saugumo – dideliu greičiu automobiliai atsitrenkę į bortelius gali apsiversti.

Borteliai taip pat įrengiami prie pėsčiųjų perėjų, siekiant perspėti pėsčiuosius apie transporto eismą.

## Šaltiniai
Parnidžio įlanka

**Parnidžio įlanka** – Kuršių marių įlanka 0,5 km į pietus nuo Nidos, tarp Parnidžio ir Nidos ragų, Parnidžio kopos papėdėje. Kranto linijos ilgis apie 1,5 km, Parnidžio įlanka į krantą įsiterpusi 0,6 km.

Įlankos paplūdimys siauras (6–10 m), o šlaitas seklus (0,5–0,7 m). Palvė prie Nidos apsodinta pušimis.

Parnidžio įlanka susidarė vėjui supusčius Parnidžio ir Nidos ragus. Seniau palvė buvusi plati (XX a. pr. – 250–300 m) ir vešli, kopų šlaitą nuo vandens skyrė plati Litorinos gitijos juosta. Palvėje ganėsi gyvuliai, ja vingiavo pamario kelias į Pilkopą. XX a. Parnidžio kopai stumiantis link marių, palvė susiaurėjo.

## Šaltiniai
Snieguolė ir septyni nykštukai

„ **Snieguolė ir septyni nykštukai** “ – XIX a. vokiečių pasaka, šiandien plačiai žinoma visame Vakarų pasaulyje. Broliai Grimai ją išleido 1812 m. pirmajame savo rinkinio „Brolių Grimų pasakos“ leidime, sunumeruodami kaip 53-a pasaką. Originalus vokiškas pavadinimas buvo Sneewittchen (pagal vokiečių žemaičių tarmę, tačiau pirmojoje išleistoje versijoje pavadinimas užrašytas vokiečių aukštaičių tarme kaip *Schneeweißchen*, o ilgainiui pasaka vokiečių kalba tapo žinoma mišriąja forma *Schneewittchen*. 1854 m. Grimai parengė galutinę pasakos versiją.

Pasakai būdingi elementai – stebuklingas veidrodis, užnuodytas obuolys, stiklinis karstas, piktosios karalienės ir septynių nykštukų personažai. Septyniems nykštukams vardai pirmą kartą suteikti 1912 m. Brodvėjuje vaidintame spektaklyje „Snieguolė ir septyni nykštukai“, o vėliau – 1937 m. Volto Disnėjaus animaciniame filme „Snieguolė ir septyni nykštukai“. Ši pasaka nėra susijusi su panašaus pavadinimo pasaka „Snieguolė ir raudona rožė“ (), taip pat esančia Brolių Grimų pasakų rinkinyje.

Pagal Aarne-Thompson folkloro klasifikaciją grupuojama į 709 tipą, *Snieguolė*. Kitos tokio pat tipo pasakos – italų „Dailioji Venecija“ ir „Jaunoji vergė“ , graikų „Mirta“, škotų „Aukso medis ir sidabro medis“, armėnų „*Nourie Hadig* “ ir bretonų „Mažoji gražioji“.

Kaip ir kitos Brolių Grimų pasakos, „Snieguolė“ yra išversta į lietuvių kalbą.

## Pasakos ekranizacija
Pasaka yra ne kartą ekranizuota, yra sukurta įvairių adaptacijų. 1950 m. Astrida Lindgren pagal šią pasaką sukūrė spektaklį *Snövit*. Snieguolės motyvas panaudotas romanuos (*Tímakistan*), komiksuose („Raudonplaukė snieguolė“) ir muzikiniuose klipuose (vokiečių Neue Deutsche Härte grupės „Rammstein“ daina „Sonne“).

## Šaltiniai
Snieguolė (reikšmės)

**Snieguolė** gali reikšti:
* Snieguolė – herojė Brolių Grimų užrašytoje pasakoje Snieguolė ir septyni nykštukai
* Snieguolė – veikėja slavų pasakose, populiariojoje kultūroje pasirodanti kaip Senio Šalčio palydovė
* Snieguolė – herojė Brolių Grimų užrašytoje pasakoje Snieguolė ir rožė
* Snieguolė – gėlė
* Snieguolė (vardas) – lietuviškas moters vardas.
Laicizmas

**Laicizmas** (,  – 'priklausantis liaudžiai, pasauliečiams') – antireliginė nuostata, siekiant panaikinti, susilpninti religijos įtaką viešajame gyvenime (eliminuojant religinius principus, normas, dvasininkų autoritetą).

Būna sistemingas arba spontaniškas. Laicizmo ideologija ėmė formuotis XIX a., veikiant sekuliarizacijos idėjoms. Laicizmo atstovai – laisvamaniai, ateistai, komunistai, socialistai.

Laicizmą ne sykį smerkė Katalikų Bažnyčia, popiežius Pijus XI 1925 m. enciklikoje „Quas primas“ nagrinėjo grėsmes, laicizmo keliamas tikėjimo laisvei.

Laicizmo priešingybė – klerikalizmas.

## Išnašos
Ktitorius

**Ktitorius** ( – 'statytojas') – asmuo, kurio lėšomis pastatyta arba įruošta stačiatikių šventykla.

Ktitoriams priklausė teisė į dalį šventyklos pajamų, be to, galėjo ją perleisti paveldėtojui. XVI–XVIII a. Rusijoje terminas įgijo naują reikšmę – juo pradėta vadinti cerkvės seniūną, rinkusį jai aukas, besirūpinusį jos materialine padėtimi.

## Išnašos
Hihankara

**Hihankara** – mitologinė indėnų lakotų figūra. Įsivaizduota kaip senė, sergstinti Dvasių kelią (Paukščių Taką); tikėta, kad šiuo keliu po mirties keliaujanti žmogaus dvasia (*nagi*).

Hihankara kiekvieną *nagi* apžiūrinti, ant riešo, kaktos arba smakro ieškodama tatuiruotės, pagal kurią galima dvasią atskirti. Jokių žymių neaptikusi, senė nustumianti mirusiojo dvasią nuo tako ir ši nukrentanti žemėn, tapdama klajojančia šmėkla.

## Išnašos
Agilos kopa

**Agilos kopa** (kitaip *Agilos kalnas, Naglių kalnas, Naglių kopa, Agilo kopa*) – smėlio kopa Neringoje, Kuršių nerijos rytinėje dalyje, Naglių įlankoje, 2,5 km į šiaurę nuo Pervalkos, Kuršių nerijos nacionaliniame parke, Naglių gamtos rezervate. Tai triviršūnė 1 km ilgio, 0,7 km pločio kopa, užpusčiusi Agilos žvejų kaimelį. 2015 m. kopos aukštis buvo 52,26 m. Per 2003–2015 m. laikotarpį jos aukštis sumažėjo 5,5–8 metrais (daugiausia dėl vėjų pustymo link marių).

Kopa pradėjo kilti XVI a. 1730–1854 m. Agilos kopos vietoje buvo Naglių kaimas (Naujieji Nagliai). Bėgdami nuo pustomo smėlio kaimo gyventojai kelis kartus kraustėsi (nuo 1675 m. kaimo vieta pasislinko į pietus 7 km; galiausiai kaimas buvo apleistas).

Agilos kopa paskelbta gamtos paminklu. Iki jos veda Naglių pažintinis takas, viršūnėje yra regykla, nuo kurios atsiveria vaizdai į Kuršių marias, Naglių, Lydumo ir Žirgų ragus, Naglių įlanką.

## Galerija

Agilos kopa, vakarinis šlaitas.JPG|Vakarinis šlaitas nuo viršūnės
Agilos kopa, viršūnė.JPG|Įtvirtintas smėlis ant kopos viršūnės
Pustoma Agilos kopa.JPG|Ant Agilos kopos pustomas smėlis 
Paminklas mirusiems kaimams, Agilos kopa.JPG|Paminkliniai kryžiai užpustytiems kaimams Agilos kopos papėdėje


## Šaltiniai
Naglių įlanka

**Naglių įlanka** – Kuršių marių įlanka ties rytiniais Kuršių nerijos krantais, 3 km į šiaurę nuo Pervalkos. Įsiterpusi tarp Biržtvyno (Žirgų) rago pietuose ir Lydumo rago šiaurėje. Jos pakrantėje stūkso aukšta pustoma Agilos kopa, įsteigtas Naglių rezervatas.

Maždaug tarp 1732 ir 1836 m. įlankos pakrantėje buvo paskutinioji Naglių kaimo vieta.

## Šaltiniai
Ikosaitas

**Ikosaitas** (*Ikosait*) – mitologinė figūra indėnų katlametų mitologijoje, audinė.

Pasakojama, kad Audinę palikus žmonėms, su kuriais šis lošęs, maisto jam parūpinęs brolis Pantera. Abu broliai drauge keliavę, Audinę keletą kartų užpuolę ir nužudę, tačiau brolis kaskart jį atgaivindavęs. Galiausiai jie pasiekę Panteros žmonos namus, kur Audinei vėl mėginta atimti gyvybę: šįkart tai padaryti norėjęs Panteros uošvis, tačiau Audinė senį įveikęs ir apakinęs.

## Išnašos
2022 m. pasaulio stendinio šaudymo čempionatas

**2022 m. pasaulio stendinio šaudymo čempionatas** – 39-asis geriausių pasaulio stendinio šaudymo sportininkų čempionatas, kuris vyko rugsėjo 19 d. – spalio 11 d. Kroatijos mieste Osijeke.

Čempionatas taip pat buvo ir atranka į šaudymo varžybas 2024 m. vasaros olimpinėse žaidynėse.

Reaguojant į 2022 m. Rusijos invazija į Ukrainą, čempionate neleista startuoti atletams iš Rusijos ir Baltarusijos.

## Medalių lentelės
### Elitas

### Jaunimas

## Medalininkai

### Jaunimas

## Lietuva čempionate

;Vyrai

;Vaikinai (jaunimas)

## Olimpinės kvotos

## Šaltiniai

## Nuorodos
* Oficiali svetainė
Indacinga

**Indacinga** – būtybės indėnų ponkų mitologijoje.

Gyvenančios miškuose, ūbaujančios kaip pelėdos, pasižyminčios didele jėga: galinčios su šaknimis išrauti medžius, apversti būstus. Motinos šiomis būtybėmis gąsdindavo vaikus: jei gerai nesielgs, bus jų pagrobti.

## Išnašos
Box Office Mojo

**Box Office Mojo** – amerikiečių interneto svetainė, kurioje sistemingai ir algoritmiškai stebimos filmų kasos pajamos. Svetainę 1998 m. įkūrė Brandon Gray, o 2008 m. ją nupirko „IMDb“, kuri priklauso „Amazon“.

## Išnašos
Helsinkio–Talino tunelis

**Helsinkio–Talino tunelis** – planuojamas tunelis Suomijos įlankoje, jungiantis Helsinkį ir Taliną. Idėja keliama dėl glaudžių ekonominių ryšių tarp dviejų sostinių ir didelio žmonių bei krovinių srauto, kuris šiuo metu aptarnaujamas daugiausiai keltais. Tikimasi, kad tunelis galėtų tapti Rail Baltica pratęsimu. Estijos ir Suomijos vyriausybės yra pasirašę susitarimą dėl tolimesnio projekto vystymo, tačiau šiuo metu nėra aiški tunelio statybų pradžios data.

## Eiga

2014 m. buvo užsakyta tunelio projekto galimybių studija. 2015 m. išleista ataskaita pateikė teigiamą projekto vertinimą, rekomendavo tunelį skirti išimtinai geležinkelių eismui. Taip pat įvardino pagrindinius iššūkius: aukštą statybų kainą, ilgą įgyvendinimo laikotarpį, vieningos nuomonės dėl projekto būtinumo trūkumą.

2018 m. vasarį paskelbtoje projekto vizijoje yra numatoma, kad tunelyje kursuotų keleiviniai ir krovininiai traukiniai, požeminė tunelio dalis būtų 103 km ilgio.

2021 m. Estijos ir Suomijos ministerijos pasirašė memorandumą, kuriame projekto idėja tęsiama, tačiau dėl didelės tunelio tiesimo kainos, galinčios siekti iki 20 mlrd. eurų, tolesnis įgyvendinimas priklausys nuo galimybės projektą finansuoti iš bendrų Europos Sąjungos lėšų. 

## Šaltiniai
Aismarių nerijos kanalas

**Aismarių nerijos kanalas** () – 2022 m. rugsėjį atidarytas kanalas, einantis per Lenkijos teritoriją Aismarių nerijoje maždaug už 5 km į vakarus nuo Pajūrio Krynicos. 1,3 km ilgio kanalo kasimo darbai pradėti 2019 m. vasarį. Kanalu laivai iš Baltijos jūros į Elbingo uostą gali plaukti aplenkdami Rusijos teritorinius vandenis.

Lenkijos šiaurėje esantį Elbingą nuo Baltijos jūros skiria Aistmarės bei Aismarių nerija. Iki šiol iš Aistmarių į Baltijos jūrą būdavo galima patekti tik siauru vandens keliu netoli Rusijos Kaliningrado srityje esančio Baltijsko. Tam reikėdavo Rusijos pareigūnų leidimo. Būtent dėl to buvo nuspręsta kasti kanalą, nes ankstesniu maršrutu ne visuomet leisdavo praplaukti jame kursuojantiems laivams.

Kol kas kanalu gali plaukti tik maži laivai. Darbus planuojama užbaigti 2023 m. rugsėjį. Tuomet kanalu galės plaukioti iki 100 m ilgio ir iki 20 m pločio laivai. Be to, 20 km kanalo dalis iki Elbingo uosto kol kas nepagilinta.

Ekologai kritikuoja projektą ir sako, kad dėl kanalo pakis Aistmarių druskingumas ir kils pavojus vietos faunai bei florai. Ekonomistai teigia, jog kanalas niekada neatsipirks, mat laivybos poreikis nedidelis. Aismarės ne tokios gilios, kad jose galėtų plaukioti kariniai laivai. O prekybiniai laivai iš Elbingo uosto daugiausia kursuodavo iki Kaliningrado uosto. Kanalo statybų kaina siekė 420 mln. JAV dolerių.


File:Port morski Nowy Świat - mapa BHMW.svg
File:Nowy Świat canal map pl.png
File:Proposed Elbląg-Gdańsk Bay waterway map pl.png
File:Vistula spit map (polish).jpg


## Šaltiniai
Italapas

**Italapas** – kojotas indėnų činukų mitologijoje, pasaulio kūrėjo Ikanamo pagalbininkas.

Pasakojama, kad Italapas medyje laukęs, kol nuslūgs vanduo po didelio potvynio; vandenin jis sviedęs smėlio, šis virtęs žeme. Paskui Italapas padėjęs Ikanamui kurti žmones, juos mokęs įvairių dalykų: žvejoti lašišas, pasigaminti įvairių reikmenų, austi, supažindinęs su visais tabu.

## Išnašos
Nostalgic 64

**„Nostalgic 64“** – amerikiečių reperio Denzel Curry debiutinis studijinis albumas, išleistas 2013 m. rugsėjo 3 d.

## Kritika
Išleidus „Nostalgic 64“ sulaukė plataus kritikų pripažinimo. Mike Madden iš žurnalo „Pitchfork“ įtraukė jį į geriausių 2013 m. albumų dešimtuką, o albumo daina „Threatz“ buvo įvardyta kaip geriausia. Lee Castro iš žurnalo „Miami New Times“ pavadino jį „vienu geriausių 2013 m. repo projektų Majamyje“.

## Dainų sąrašas

## Išnašos
32 Zel/Planet Shrooms

**„32 Zel/Planet Shrooms“** – amerikiečių reperio Denzel Curry dvigubas EP, išleistas 2015 m. birželio 9 d. EP, kartu su Denzel Curry, pasirodo tokie reperiai kaip Mike Dece, Twelve'len, Big Rube, Nell, J.K. the Reaper, Leonardo Safari ir Fortebowie. EP singlai: „Ultimate“ ir „Ice Age“.

2016 m. spalio 14 d. „32 Zel/Planet Shrooms“ kartu su „Nostalgic 64“ buvo pašalinti iš „iTunes“ ir transliacijos paslaugų, o vėliau juos pakeitė antrasis Denzel Curry studijinis albumas „Imperial“.

## Dainų sąrašas

## Išnašos

## Nuorodos
* Top Tunes Thursday: Denzel Curry — 32 Zel / Planet Shrooms
* Album Review: Denzel Curry – 32 Zel/Planet Shrooms
Irina Malovičko

**Irina Malovičko** (, 1993 m. gruodžio 6 d. Odesoje) – Ukrainos sportinio šaudymo atstovė, kuri specializuojasi stendiniame šaudyme iš apvalios aikštelės. Olimpietė, Europos jaunimo čempionatų prizininkė.

## Biografija
2011 m. Malovičko tapo Europos jaunimo čempione merginų apvalios aikštelės rungtyje.

2019 m. pasaulio stendinio šaudymo čempionate Malovičko mišrių komandų varžybose užėmė 13-ą vietą. Individualioje rungtyje sportininkė užėmė 19-ą vietą, Tais pačiais metais vykusiame Europos čempionate ukrainietė užėmė 6-ą vietą ir pelnė olimpinį kelialapį.

2021 m. sportininkė debiutavo Tokijo olimpinėse žaidynėse. Atrankos varžybose ukrainietė praleido šešis šūvius ir iš viso numušusi 119 taikinius užėmė 8-ą vietą ir į finalą nepateko.

2022 m. pasaulio stendinio šaudymo čempionate Malovičko dalyvavo moterų apvalios aikštelės rungtyje. Atrankoje po papildomų šūvių etapo, sportininkė su 8-u rezultatu pateko į finalinį etapą. Sportininkė galutinėje rikiuotėje užėmė 5-ą vietą ir pelnė olimpinį kelialapį į 2024 m. vasaros olimpines žaidynes. Ji tapo pirmąja Ukrainos atstove, kuri iškovojo olimpinę kvotą 2022 m. Rusijos invazijos į Ukrainą metu.

## Šaltiniai

## Nuorodos
* ISSF svetainėje
* Olimpinėje svetainėje
Senatvė (2021 filmas)

**Senatvė **() – 2021 m. JAV trileris, kurį parašė, režisavo ir prodiusavo M. Night Shyamalan. Filmas sukurtas pagal Pierre Oscar Levy ir Frederik Peeters prancūzų kalba parašytą šveicarų grafinį romaną „Smėlio pilis“. Filmo siužetas pasakoja apie grupę nuošaliame paplūdimyje atsidūrusių žmonių, kurie sparčiai sensta.

Filmavimas vyko Dominikos Respublikoje tris mėnesius per COVID-19 pandemiją. Filmas Jungtinėse Amerikos Valstijose pradėtas rodyti liepos 23 d. Jis buvo sėkmingas, visame pasaulyje uždirbo 90 milijonų JAV dolerių, o jo biudžetas siekė 18 milijonų JAV dolerių, nors kritikai filmą vertino nevienareikšmiškai.

## Nuorodos

* **. IMDB
* *[https://www.rottentomatoes.com/m/old Old]*. Rotten Tomatoes
* ''Old''. Box Office Mojo

## Išnašos
Olakalnio koplyčia

**Olakalnio koplyčia** – Alytaus rajono savivaldybėje, šalia Miroslavo, Bendrių kaime, ant buvusio aukų kalno stovinti koplyčia. Olakalniu  ar Šauliakalniu vadinama nedidelė mišku apaugusi kalva (apie 130x100 m ploto, 6-8 m aukščio), kuri įrašyta į Kultūros vertybių registrą. Ant jos stovinti balta koplyčia yra tapusi simboliu ir yra vaizduojama Miroslavo herbe. Pažymėta kultūros paveldo objektų ženklu, kalvos papėdėje pastatyta informacinė lenta. Koplyčia įtraukta į „Camino Lituano“ piligrimų maršrutą etape Alytus–Miroslavas.

Koplyčios pastatas atviras, ant keturių mūro stulpų, užsibaigiančių arkiniais mūro skliautais. Čerpėmis dengtą keturšlaitį stogą  vainikuoja geležinis ažūrinis kryžius. Pastogę juosia ryškus karnizas. Patalpos centre stovi aukštas medinis kryžius.

## Istorija

Miroslavo miestelio istorija siejama su šia koplyčia bei kalva, ant kurios ji stovi. Nežinoma, kada koplyčia pastatyta ir kieno. 1943 m. vasarą iš jos buvo likę tik griuvėsiai. Vėliau atstatyta. Pasakojama, kad pagonybės laikais čia buvo aukojama dievams. Vėliau atstatyta.

XIX a. pirmoje pusėje šiomis vietomis keliavęs kraštotyrininkas Aleksandras Polujanskis rašė apie šalia miestelio esantį piliakalnį, ant kurio stovi nedidelė mūro koplytėlė. Prieš Pirmąjį pasaulinį karą ant Olakalnio eidavo bažnytinė procesija iš Miroslavo bažnyčios. Dažnai Bendrių kaimo ponai kviesdavo kunigus pašventinti šią vietą, nes sakydavo, jog ant jo vaidenasi. Olakalnio legendas ir koplyčią tarpukaryje savo kelionių aprašymuose minėjo etnografas Petras Biržys (Pupų Dėdė).

## Literatūra
* Biržys, Petras. Miroslavo valsčius: [apie Miroslavą, p. 332] // Biržys, Petras. Lietuvos miestai ir miesteliai. – Kaunas, 1931. – T. 1: Alytaus apskritis: Dzūkų kraštas, p. 329-348.

## Šaltiniai

## Nuorodos

* Olakalnio koplyčia, 1930 m. nuotrauka *facebook.com*
Karvaičių kraštovaizdžio draustinis

**Karvaičių kraštovaizdžio draustinis** – saugoma gamtos teritorija Neringoje, vidinis Kuršių nerijos nacionalinio parko draustinis. Tęsiasi nuo Nidos šiaurinių pakraščių (Purvynės) iki Naglių rezervato, apjuosdamas Preilos ir Pervalkos gyvenvietes.

Įsteigtas 1994 m., siekiant išsaugoti vaizdingą Karvaičių kraštovaizdžio apylinkės gamtinį kompleksą su didžiojo kopagūbrio aukščiausiomis lietuviškoje nerijos dalyje kopomis – Vecekrugo, Karvaičių, Preilos. Taip pat saugomi raiškūs pamario kyšuliai (Bulvikio, Preilos, Ožkų, Pervalkos, Žirgų, Biržtvyno), kauburiuotoji bei duburiuotoji pamario bei mišku apaugusi kauburiuotoji ir lyguminė pajūrio palvė, pajūrio apsauginis kopagūbris bei smėlynai. Be to, saugomos retųjų augalų ir gyvūnų rūšių radavietės, europinės svarbos buveinės.

Draustinyje gausu Lietuvos Raudonosios knygos atstovų: čia auga pavasarinis vikis, pajūrinė zunda, ankstyvoji smilgenė, tyrulinė erika, pajūrinė širdažolė ir kt.; peri urvinė antis ir net kelios jūrinių erelių poros.


Karvaičių kraštovaizdžio draustinis-kelias KK167.JPG|Kelias pro draustinį
Vecekrugo kalnas, Nida, Neringa, Litva 3.jpg|Vaizdas nuo Vecekrugo kopos
PervalkaSkirpstas2009060903.JPG|Skirpsto kopa
Karvaičiai, Kuršių Nerija.JPG|Buvusio Karvaičių kaimo vieta


## Šaltiniai
Ultimate (Denzel Curry daina)

**„Ultimate“** – amerikiečių reperio Denzel Curry daina, išleista 2015 m. birželio 9 d., kaip pagrindinis singlas iš jo debiutinio dvigubo EP „32 Zel/Planet Shrooms“. Šis singlas laikomas jo pirmuoju hitu.

Daina paplito 2016 m. pradžioje, kai vaizdo įrašų talpinimo paslaugos „Vine“ naudotojai ėmė kelti įvairius memus, kuriuose dainos iškarpa skambėjo vaizdo įrašų pabaigose. Vėliau šie memai paplito į kitas svetaines, pavyzdžiui, „YouTube“.

## Dainų sąrašas

## Muzikos topai

## Nuorodos

### Youtube

* Oficialus audio įrašas
* Oficialus vaizdo klipas

## Išnašos
Pagalvė

**Pagalvė** – patalynės dalis arba aksesuaras, kuris dažniausiai naudojamas pailsinti galvą ir kaklą miegant ar ilsintis. Vakaruose naudojama minkšta pagalvė, beveik visada keturkampio formos, nors pagalvių būta įvairių formų, priklausomai nuo regiono ir laikotarpio, pavyzdžiui, Senovės Egipte pagalvės buvo medinės, Senovės Kinijoje – porcelianinės ir kietos. Pagalvių naudojimas būdingas ne tik žmonėms, bet ir kai kurioms kitoms gyvūnų rūšims.

Pagalvės taip pat gali būti dekoratyvinės ir naudojamos interjerui pagražinti, ant jų gali būti sėdima. Pagalvė paprastai pripildyta paukščių pūkų, plunksnų ar kitų minkštų medžiagų ir saugant nuo nešvarumų apvilkta pagalvės užvalkalu.

Lietuvių kalboje žodis susietas su pagrindine paskirtimi – būti padėtai po galva ilsintis.

Nors tiksli kilmė nežinoma, pagalvių prototipus gyvūnai naudojo dar priešistorėje. Dar driežai miegodami neretai galvą ir kaklą padeda vienas ant kito ar ant savęs pačių. Taip pat lizdus turintiems gyvūnams pagalves gali atstoti objektai iš medžio ar akmens. Daug prijaukintų gyvūnų įgudo naudotis žmonių pasiūtomis pagalvėmis ar kitų gyvūnų (tiek tos pačios, tiek kitos rūšies atstovais) kūnais kaip atrama ilsintis.

Manoma, kad prieš 5–23 milijonus metų medžiuose gyvenančios didžiosios beždžionės ėmė statyti įtvirtinimus miegojimui, įskaitant medines pagalves, miego kokybei pagerinti. Remiantis tyrimais su šimpanzėmis, miegančiomis iki aštuonių ar devynių valandų per parą, tvirtos pagalvės leido didžiosioms beždžionėms sumažinti tikimybę būti užpultoms naktinių plėšrūnų ar miegant iškristi iš medžių. Tikėtina, kad pagerinta miego kokybė prisidėjo prie to, kad susiformuotų didesnės masės smegenys. Taip pat gilesnis miegas galėjo lemti ilgesnius REM miego laikotarpius, o tai savo ruožtu padidino protavimo pajėgumus.

## Galerija

Vaizdas:Piazza_Maggiore_pillow_fight_2008.jpg|Pagalvių mūšis Italijoje
Vaizdas:Sleeping_chimpanzee_(9165242880).jpg|Mieganti šimpanzė, vietoje pagalvės naudojanti savo ranką
Vaizdas:Egyptian_wooden_pillow_with_inscription_on_base_Wellcome_L0006750.jpg|Senovės Egipte naudota medinė pagalvė
Vaizdas:Pillow,_China,_Jin_dynasty,_1115-1234,_glazed_earthenware_-_Royal_Ontario_Museum_-_DSC04261.JPG|XII-XIII a. Kinijoje naudota porcelianinė pagalvė
Vaizdas:Panda_shaped_neck_pillow.JPG|Pandą vaizduojanti kaklo pagalvė, arba kelionių pagalvėlė


## Šaltiniai

## Taip pat skaitykite
* Oro pagalvė
* Pagalvės mokestis
Popkultūra

**Popkultūra**, arba **populiarioji kultūra**, **masinė kultūra** – tam tikru laikotarpiu visuomenėje vyraujančių arba įsigalėjusių papročių, tikėjimų ir objektų visuma. Popkultūra taip pat aprėpia veiklas ir išgyvenimus, atsirandančius iš sąveikos su šiais vyraujančiais objektais. Pagrindinė popkultūros varomoji jėga yra masinis patrauklumas, kuris, anot kultūrologo T. Adorno, kyla iš „kultūrinės industrijos“.

Popkultūra, kaip idėjų rinkinys, šiais laikais labai paveikta žiniasklaidos, popkultūra persmelkia žmonių kasdienybę, tokiu būdu galėdama padaryti įtaką žmogaus požiūriui į tam tikras temas. Vis dėlto esama keleto popkultūros apibrėžimų, todėl popkultūra yra reiškinių ir objektų visuma, kurią skirtingi žmonės įvairiuose kontekstuose gali apibrėžti skirtingai, prieštaringai. Paprastai popkultūra priešinama su kitomis kultūros formomis, pavyzdžiui, su liaudiška kultūra, darbininkijos arba aukštąja kultūra, taip pat popkultūra gali būti nagrinėjama akademiškai, taikant psichoanalizės, struktūralizmo, postmodernizmo ir kitus principus. Pagrindinės popkultūros kategorijos: pramogos (taip pat kinas, muzika, televizija ir vaizdo žaidimai), sportas, naujienos (pavyzdžiui, naujienose pateikiami žmonės ir vietovės), politika, mada, technologijos ir slengas.

## Išnašos
Juodė (Žąsa)

**Juodė** – upelis šiaurės Lietuvoje, Pasvalio rajone, Žąsos kairysis intakas (Lėvens baseinas). Prasideda lauke prie Lepšynės miško, apie 4 km į pietryčius nuo Joniškėlio. Teka į pietus miško pakraščiu, vėliau – per dirbamus laukus. Įteka į Žąsą 9,4 km nuo jos žiočių.

Vaga reguliuota. Prie Juodės įsikūrę Stumbriškio ir Vytėnų kaimai.

## Šaltiniai
Latuva

**Latuva** – upelis šiaurės Lietuvoje, Pasvalio rajone, Pasvalio apylinkių seniūnijoje; Žąsos kairysis intakas (Lėvens baseinas). Prasideda pamiškėje ties Migoniais, apie 7 km į pietvakarius nuo Pasvalio. Teka pietvakarių, pietų kryptimi Levaniškio mišku, žemupyje – per dirbamus laukus. Įteka į Žąsą 1,9 km nuo jos žiočių.

## Šaltiniai
XVII Europos futbolo čempionato atranka

**XVII Europos futbolo čempionato atranka** – atrankos varžybos į 2024 m. Europos futbolo čempionatą. Šios rungtynės vyko nuo 2023 m. kovo 23 d. iki 2023 m. lapkričio 21 d. 

## Formatas

Atrankoje kovojp 53 Europos rinktinės. Vokietija pateko į čempionatą šeimininko teise ir atrankos turnyre nedalyvavo. Rusijos dalyvavimas buvo suspenduotas dėl invazijos į Ukrainą.

Iš viso į čempionatą pateko 24 komandos. Be šeimininkės Vokietijos, į čempionatą pateko dešimtyje grupių pirmąsias ir antrąsias vietas užėmusios ekipos. Likusias tris vietas pasidalino 2022–2023 m. UEFA Tautų lygos finalinio etapo nugalėtojai.

## Tvarkaraštis
Burtai buvo ištraukti 2022 m. spalio 9 d. Frankfurte.

## Grupės

### A grupė

* 3:0 
* 3:0 
* 1:1 
* 2:0 
* 1:2 
* 1:2 
* 3:1 
* 2:0 
* 1:7 
* 0:3 
* 2:1 
* 6:0 
* 0:4 
* 2:0 
* 4:0 
* 0:1 
* 2:2 
* 1:3 
* 3:3 
* 3:1 

### B grupė

* 4:0 
* 0:3 
* 0:1 
* 3:0 
* 0:3 
* 2:1 
* 1:0 
* 3:0 
* 2:0 
* 3:0 
* 5:0 
* 1:2 
* 1:2 
* 0:2 
* 0:4 
* 0:1 
* 14:0 
* 1:0 

### C grupė

* 1:2 
* 2:1 
* 2:0 
* 0:2 
* 0:4 
* 2:3 
* 1:0 
* 7:0 
* 1:1 
* 1:1 
* 2:1 
* 0:2 
* 2:0 
* 4:0 
* 3:1 
* 1:3 
* 2:0 
* 5:2 
* 1:1 
* 0:0 

### D grupė

* 1:2 
* 1:1 
* 0:2 
* 1:0 
* 2:3 
* 2:4 
* 2:1 
* 2:0 
* 5:0 
* 1:1 
* 0:1 
* 0:2 
* 2:0 
* 0:1 
* 4:0 
* 2:1 
* 1:1 
* 0:2 
* 1:0 
* 1:1 

### E grupė

*  3:1 
*  1:1 
*  0:0 
*  1:0 
*  2:0 
*  0:3 
*  1:3 
*  3:2 
*  2:0 
*  1:1 
*  0:1 
*  2:0 
*  3:0 
*  0:2 
*  1:0 
*  1:1 
*  1:1 
*  1:1 
*  0:0 
*  3:0 

### F grupė

* 4:1 
* 0:3 
* 5:0 
* 2:1 
* 1:1 
* 1:1 
* 2:0 
* 0:3 
* 0:1 
* 0:5 
* 5:0 
* 1:3 
* 0:2 
* 2:3 
* 0:1 
* 1:1 
* 3:0 
* 0:2 
* 5:0 
* 2:0 

### G grupė
: *Detalesnis rungtynių sąrašas – [[Lietuvos rinktinė 2024 m. Europos futbolo čempionato atrankoje]].*

* 0:1 
* 2:0 
* 0:2 
* 3:0 
* 1:1 
* 0:0 
* 1:1 
* 2:0 
* 2:2 
* 1:2 
* 2:1 
* 1:3 
* 0:2 
* 2:1 
* 2:2 
* 3:1 
* 2:2 
* 2:0 
* 3:1 
* 2:2 

### H grupė

* 1:2 
* 3:1 
* 0:2 
* 3:2 
* 2:0 
* 0:1 
* 2:0 
* 1:0 
* 0:3 
* 6:0 
* 0:1 
* 1:1 
* 0:1 
* 4:0 
* 4:2 
* 1:0 
* 0:1 
* 0:4 
* 3:0 
* 3:0 
* 3:1 
* 1:2 
* 0:1 
* 1:2 
* 3:1 
* 4:0 
* 2:1 
* 2:0 
* 1:2 
* 2:1 

### I grupė

* 5:0 
* 1:1 
* 0:2 
* 1:1 
* 2:1 
* 3:0 
* 1:2 
* 1:2 
* 0:0 
* 2:1 
* 2:1 
* 2:2 
* 0:0 
* 2:2 
* 1:1 
* 1:0 
* 2:0 
* 3:0 
* 0:3 
* 0:0 
* 3:3 
* 4:0 
* 1:0 
* 1:1 
* 1:0 
* 1:2 
* 1:1 

### J grupė

*  3:0 
*  4:0 
*  0:0 
*  0:7 
*  0:6 
*  2:0 
*  2:0 
*  1:2 
*  3:0 
*  0:2 
*  0:1 
*  0:1 
*  2:1 
*  3:1 
*  0:1 
*  1:0 
*  9:0 
*  3:0 
*  1:1 
*  0:2 
*  3:2 
*  0:5 
*  4:0 
*  0:1 
*  0:2 
*  4:1 
*  4:2 
*  1:2 
*  0:1 
*  2:0 

## Patekimas [[UEFA Tautų lyga|UEFA Tautų lygos]] keliu

Dėl likusių trijų vietų kovojo komandos, neiškovojusios vietos čempionate per atranką, bet geriausiai pasirodžiusios 2022–2023 m. UEFA Tautų lygoje.

;A kelias

;B kelias

;C kelias

## Šaltiniai
Neringos talasologinis draustinis

**Neringos talasologinis draustinis** – saugoma gamtos teritorija Neringoje, vidinis Kuršių nerijos nacionalinio parko draustinis. Tęsiasi išilgai visą Kuršių nerijos Baltijos jūros priekrantę: nuo pat Nidos apylinkių iki Kopgalio.

Įsteigtas 2011 m., siekiant išsaugoti seklios jūros priekrantės povandeninio kraštovaizdžio ekosistemas su europinės svarbos buveinėmis.

## Šaltiniai
Imperial (Denzel Curry albumas)

**„Imperial“** – amerikiečių reperio Denzel Curry antrasis studijinis albumas, išleistas 2016 m. kovo 9 d. Albume svečiuojasi Rick Ross, Joey Bada$$, Twelve'len ir Nell. Kartu su albumu išleistas ir singlas „SoundCloud“ platformoje: „Knotty Head“ (kartu su Rick Ross).

## Kritika
„Imperial“ sulaukė kritikų pripažinimo. „Stereogum“ albumą apibūdino kaip „miglotą, gurgždantį repo albumą, kuris aiškiai yra aktyvaus proto projektas“.

## Dainų sąrašas

## Išnašos
Sukarnas

**Sukarnas** (, ; gimė kaip *Koesno Sosrodihardjo*; 1901 m. birželio 6 d. Surabajoje – 1970 m. birželio 21 d. Džakartoje) – Indonezijos nepriklausomybės judėjimo lyderis, politikas, revioliucionierius, šalies prezidentas 1945–1967 m. Parlamentinę sistemą pakreipė link autoritarinės ir buvo nuverstas Suharto.

## Biografija

1925 m. baigė Bandungo technologijos institutą. 1927 m. įkūrė Indonezijos nacionalinę partiją ir tapo pirmuoju jos vadovu. 1929–1942 m. Nyderlandų kolonistų buvo kelis kartus kalintas, 1942–1945 m. bendradarbiavo su Japonijos okupacine valdžia siekdamas Indonezijos nepriklausomybės. Japonijai pralaimint karą, 1945 m. rugpjūčio 17 d. paskelbė Indonezijos nepriklausomybę ir buvo išrinktas pirmuoju jos prezidentu, organizavo pasipriešinimo Nyderlandų kolonijinei valdžiai kovą. 1948 m. gruodį pateko į nelaisvę, spaudžiant JTO ir JAV buvo 1949 m. paleistas. 1965–1967 m. nuverstas nuo valdžios, po nuvertimo iki mirties buvo laikomas namų arešte. Mirties ceremonijose dalyvavo apie 0,5 mln. žmonių, tarp jų beveik visas sostinės Džakartos elitas.

Susilaukė 12 vaikų, iš kurių vyriausia buvo dukra Megawati Sukarnoputri, Indonezijos prezidentė 2001–2004 m.

## Politika
Politika pasižymėjo Afrikos-Azijos nacionalizmu. Politinė filosofija rėmėsi nacionalizmu, komunizmu ir religija (vadinamoji vadovaujamoji demokratija), jo valdžia – kariuomene, Indonezijos komunistų partija (joje vyravo kinai) ir islamą išpažįstančiomis grupėmis. Kovojo su separatistiniais regionais. Siekė paversti Indoneziją galingiausia regiono valstybe, bendradarbiavo su komunistinėmis valstybėmis, reiškė teritorines pretenzijas Malaizijai, 1963 m. sankcionavo Naujosios Gvinėjos salos vakarinės dalies aneksiją.

## Šaltiniai
Lietuvos rinktinė 2024 m. Europos futbolo čempionato atrankoje

: *Apie kitas rungtynes skaitykite straipsnyje [[XVII Europos futbolo čempionato atranka]]*
Lietuvos futbolo rinktinės atrankinės varžybos į **[[XVII_Europos_futbolo_čempionatas|2024 m. Europos futbolo čempionatą]]**. Lietuva rungtyniavo G grupėje. Rungtynės vyko nuo 2023 m. kovo 23 d. iki 2023 m. lapkričio 21 d.

## Turnyrinė padėtis

## Rungtynės

* Lietuvos rinktinės sudėtis: Džiugas Bartkus, Markas Beneta (86 min. Rolandas Baravykas), Kipras Kažukolovas, Edvinas Girdvainis, Justas Lasickas, Domantas Šimkus, Gvidas Gineitis (80 min. Daniel Romanovskij), Eligijus Jankauskas (62 min. Arvydas Novikovas), Fiodoras Černychas, Paulius Golubickas (62 min. Vykintas Slivka), Gytis Paulauskas (80 min. Karolis Laukžemis);
* Atsargoje: Emilijus Zubas, Lukas Paukštė, Linas Klimavičius, Vilius Armalas, Gratas Sirgėdas, Pijus Širvys, Klaudijus Upstas.
----

----

----

----

----

----

----

## Šaltiniai
.am

**.am** – interneto šalies kodo aukščiausio lygio domenas (ccTLD) Armėnijos interneto domenų vardų sistemoje. Administruoja AMNIC. Įsigaliojo nuo 1994 m.

## Antrojo lygio domenai
Šalyje uždrausta registruoti antrojo lygio domenus.

## Šaltiniai
Alice Torriani

**Alisa Toriani** (; g. 1984 m. kovo 25 d. Rocane) – italų aktorė.

## Biografija
Alisa 2007 m. baigė Paolo Grassi dramos mokyklą Milane, kurioje studijavo 3 metus. Karjerą ji pradėjo teatre, kur sulaukė režisieriaus Gabriele Lavia pagyrų už vaidmenis spektakliuose pagal Čechovo ir Dostojevskio kūrinius.

Kine debiutavo 2010 m. vaidmeniu juostoje „Dieci inverni“, taip pat vaidino įvairiuose TV serialuose.

2015 m. ji išleido romaną „L‘Altra Sete“, o 2018 m. – dar vieną kūrinį „Una Vita a Posto“.

## Filmografija
### Kinas
* Dieci inverni (2010)
* Alice (2010)
* Amore 14 (2011)
* È nata una star? (2012)
* Tutto parla di te (2012)
* Loro chi? (2015)
* La città senza notte (2015)
* D.A.D. (2016)
* Lessons of Love (2019)

### Televizija
* R.I.S. Roma - Delitti imperfetti (2010-2011)
* Il commissario Montalbano (2014)
* Le mani dentro la città (2014)
* Una grande famiglia 3 (2015)
* Il paradiso delle signore (2015-2019)
* Tutto può succedere (2015)
* Un passo dal cielo (2016)
* Ransom (2019)

## Nuorodos

* Oficiali svetainė
* IMDb profilis

## Šaltiniai
Mario Carotenuto

**Marijus Karotenutas** (; 1916 m. birželio 30 d. – 1995 m. balandžio 14 d.) buvo italų aktorius.

## Biografija
Jo tėvas Nello Carotenuto buvo nebyliojo kino aktorius, taip pat aktoriais buvo jo brolis Memmo Carotenuto.

Mario išbandė įvairius darbus, kol 1946 m. susiejo savo veiklą su aktoryste. Pirmiausia tai buvo radijo vaidinimai, o nuo 1950 m. – ir kinas. Paprastai kūrė antrojo plano vaidmenis komedijose, taip pat aktyviai vaidino teatre bei televizijoje.

## Dalinė filmografija
* Santuokinė pareiga (1970)
* Mokslinis žaidimas kortomis (1972)
* Karvė Fiorina (1972)
* Policininkė (1974)
* Moksleivė (1975)
* Mokytoja (1975)
* Policininkė daro karjerą (1976)
* Karo ligoninės gydytoja (1976)
* Kita dangaus pusė (1977)
* Gydytoja kariuomenėje (1977)
* Mergelė, jautis ir ožiaragis (1977)
* Naktinė slaugė (1979)
* Duok penkis (1980)
* Paulo Roberto Kotechino, puolėjas (1983)

## Apdovanojimai
* Nastro d'argento – geriausias antrojo plano aktorius (1973)
* Nastro d'argento (nominacija) – geriausias antrojo plano aktorius (1996)

## Nuorodos

* IMDb profilis

## Šaltiniai
Benino ir Lietuvos santykiai

**Benino ir Lietuvos santykiai** – dvišaliai tarptautiniai santykiai tarp Benino ir Lietuvos.

Nepriklausomybę pripažino 1992 m. sausio 31 d. Diplomatiniai santykiai užmegzti 2005 m. rugsėjo 2 d.

Abiejų valstybių vėliavos naudoja tas pačias spalvas, tik skirtingus spalvų tonus ir skirtingą spalvų išdėstymą. Abi šalys yra Jungtinių Tautų narės. Abi šalys 2022–2024 m. laikotarpiui buvo išrinktos į Jungtinių Tautų Žmogaus teisių tarybą. Taip pat Beninas yra Frankofonijos narė, o Lietuva šioje organizacijoje turi stebėtojos statusą.

Lietuvoje 2022 m. pradžioje gyveno vienas Benino pilietis.

Beninas yra akreditavęs ambasadorių Lietuvai (reziduoja Danijoje). Lietuva Beninui ambasadoriaus akreditavusi nėra.

## Santykių istorija

### Pirmieji kontaktai
Yra duomenų, kad Lietuvos sovietinės okupacijos metais Beninas, pats nepriklausoma valstybe tapęs 1960 m., palaikė ryšius su Lietuvos diplomatinėmis atstovybėmis.

### Santykiai po 1992 m.
Beninas pripažino Lietuvos nepriklausomybę 1992 m. sausio 31 d., o diplomatiniai santykiai užmegzti 2005 m. rugsėjo 2 d. Nuo to laiko vyrauja daugiašalis bendradarbiavimas.

Vienas pirmųjų aukštesnio rango politikų dvišalių susitikimų įvyko 2004 m. birželio 28-30 dienomis Niujorke Jungtinių Tautų Organizacijos Ekonominės ir Socialinės Tarybos (JTOEST) sesijos metu. Tuomet Lietuvos užsienio reikalų ministerijos sekretorius Šarūnas Adomavičius susitiko su Benino užsienio reikalų ministru, su kuriuo aptarė bendradarbiavimo tarptautinėse organizacijose klausimus bei Lietuvos siekį tapti JTOEST nare 2005–2007 metais.

Lietuva ir Beninas kartu dalyvauja tarptautinėse misijose Malyje ir Centrinėje Afrikos Respublikoje.

## Švietimo, mokslo ir technologiniai mainai ir kultūrinis bendradarbiavimas

2008 m. spalio 23 d. Vilniuje esančiame muzikos klube „Tamsta“ voks Afrikos filmų ir muzikos festivalis „Atrask Afriką“, kurią atidarė tarptautinė Jungtinių Tautų Vaikų fondo (UNICEF) Geros valios ambasadorė, „Grammy“ apdovanojimo savininkė ir dainininkė iš Benino Anželika Kidžio.

2013 m. kovo 19 d. Lietuvos nuolatinė atstovė prie Jungtinių Tautų ambasadorė Raimonda Murmokaitė JT būstinėje Niujorke atidarė Tarptautiniam Frankofonijos mėnesiui skirtą Antano Sutkaus nuotraukų parodą „Sartras ir Bovuar Kuršių Nerijos kopose“, o parodos dalyvius sveikino Tarptautinės Frankofonijos organizacijai pirmininkaujančio Benino ambasadorius.

## Ekonominiai santykiai
2018 m. duomenimis, prekybos apyvarta tarp Lietuvos ir Benino siekė 7,23 mln. eurų.

Prekybos balanse dominuoja eksportas iš Lietuvos į Beniną.

* Eksportas sudaro 7,23 mln. eurų.
* Importas sudaro 0,5 tūkst. eurų.

## Pilietiniai mainai

## Pasiuntinių ir ambasadorių sąrašas

### Pasiuntiniai Lietuvai
* nuo 2009 m. – Arlet Danjon Vinjikin, pirmoji Benino ambasadorė Lietuvai (rezidavo Kopenhagoje)
* nuo 2017 m. – Jūzebas Agbangla, antrasis (reziduoja Kopenhagoje).

### Pasiuntiniai Beninui
Lietuva nėra akreditavusi ambasadoriaus Beninui.

## Šaltiniai

## Literatūra
* 

## Nuorodos
* Beninas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Guobuva

**Guobuva** – upelis šiaurės Lietuvoje, Pasvalio rajone, Žąsos dešinysis intakas (Lėvens baseinas). Prasideda pamiškėje ties Toliūnais, apie 4 km į šiaurės rytus nuo Pušaloto. Teka per dirbamus laukus šiaurės kryptimi tarp Žąsos ir Lėvens. Ties Levaniškiu įteka į Žąsą 1,1 km nuo jos žiočių.

Vaga reguliuota. Prie upelio esantys kaimai: Toliūnai, Stumbriškis, Jukoniai, Pažąsai, Katinai, Levaniškis.

## Šaltiniai